
545400 SIGHIŞOARA

Str. Muzeului nr. 7, Tel./Fax. 0265-771278

                H O T Ă R Â R E A   NR. 155

         din 26 septembrie 2013

privind aprobarea Regulamentului de organizare şi utilizare a 

spaţiilor de joacă din municipiul Sighişoara
Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20680/20.09.2013 calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Guvernului nr. 435/2010 privind regimul de introducere pe piaţă şi de explotare a echipamentelor pentru agrement;

Având în vedere prevederile Prescripţiei Tehnice PT R 19/2002 a Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat, “Cerinţe tehnice de securitate privind instalaţiile şi echipamentele montate şi utilizate în cadrul parcurilor de distracţie şi a spaţiilor de joacă”, cu modificările şi completările ulterioare;

Având în vedere  prevederile  Ordinului nr. 98/2003 al Ministrului Industriei şi Resurselor, pentru aprobarea PT R 19/2002, ediţia 1, “Cerinţe tehnice de securitate privind instalaţiile şi echipamentele montate şi utilizate în cadrul parcurilor de distracţie şi a spaţiilor de joacă”, cu modificările şi completările ulterioare;

Având în vedere prevederile Ordinului nr. 501/2004 al Ministrului Economiei şi Comerţului pentru modificarea şi completarea PT R 19/2002, ediţia 1, “Cerinţe tehnice de securitate privind instalaţiile şi echipamentele montate şi utilizate în cadrul parcurilor de distracţie şi a spaţiilor de joacă”;

Având în vedere prevederile Ordinului nr. 4/2006 al Ministrului Economiei şi Comerţului, pentru modificarea PT R 19/2002, ediţia 1, “Cerinţe tehnice de securitate privind instalaţiile şi echipamentele montate şi utilizate în cadrul parcurilor de distracţie şi a spaţiilor de joacă”;

Având în vedere prevederile Ordonanţei Guvernului nr. 21/2002 privind gospodărirea localităţilor urbane şi rurale, cu modificările şi completările ulterioare;

Având în vedere prevederile Ordinului nr. 536/1997 al Ministrului Sănătăţii, privind normele de igienă şi recomandări privind modul de viaţă al populaţiei, cu modificările şi completările ulterioare; 

Având în vedere prevederile Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare;

Având în vedere prevederile Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată cu modificările şi completările ulterioare;

Având în vedere prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16200/02.08.2012,  completat de actul adiţional nr. 1, aprobat prin H.C.L. Sighişoara nr. 67/27.09.2012 şi actul adiţional nr. 2, aprobat prin H.C.L. Sighişoara nr. 55//28.03.2013;

Având în vedere “Analiza de risc în exploatare” elaborată pentru spaţiile de joacă din municipiul Sighişoara;

Având în vedere Raportul de specialitate înregistrat cu nr. 20681/20.09.2013 al  Serviciului Investiţii - Urmărire  Contracte,  Monitorizare  Servicii de  Utilităţi  Publice – Compartiment Investiţii - Urmărire Contracte, prin care se propune însuşirea şi aprobarea “Analizei de risc în exploatare” pentru spaţiile de joacă din municipiul Sighişoara, respectiv aprobarea Regulamentului de organizare şi utilizare a spaţiilor de joacă din municipiul Sighişoara, îndepliniduse prevederile legale în acest sens;
Având în vedere procesul verbal încheiat în data de 03.09.2013 în cadrul dezbaterii publice pe tema “Regulament de organizare şi utilizare a spaţiilor de joacă din municipiul Sighişoara”;

Având în vedere avizele favorabile ale tuturor comisiilor pe domenii de specialitate;

În temeiul dispoziţiilor art. 36 alin. (2) lit. “c” şi lit. “d”, alin. (6) lit.”a” pct. 19 şi alin. (9) şi ale art. 45 alin. (3), coroborat cu art. 115, alin. (1), lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art.1.  Se însuşeşte şi se aprobă “Analiza de risc în exploatare” pentru spaţiile de joacă din municipiul Sighişoara, conform anexei nr. 1, care face parte integrantă din prezenta hotărâre şi care se află în păstrarea Compartimentului Investiţii - Urmărire Contracte din cadrul municipiului Sighişoara.
Art.2. Se aprobă Regulamentul de organizare şi utilizare a spaţiilor de joacă din municipiul Sighişoara, conform anexei nr. 2, care face parte integrantă din prezenta hotărâre.
Art.3. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia şi S.C. Ecoserv Sig S.R.L.
Art.4.  Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  


Octavean Șuteu                                        

      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. S.C.Ecoserv Sig S.R.L.;
1 ex. Serviciului Investiţii - Urmărire  Contracte,  Monitorizare  Servicii de  Utilităţi  Publice;
8 ex.

